**Ugostiteljsko-turistička škola Osijek**

**Objavljuje**

**JAVNI POZIV**

**za upis polaznika u neformalni program obrazovanja**

**„PONUDITELJ GASTROSUVENIRA“**

Predmet javnog poziva je prikupljanje prijava za upis polaznika u neformalni program obrazovanja.

Nositelj programa: Ugostiteljsko-turistička škola, Osijek

Partneri: Osječko-baranjska županija, Srednja strukovna škola Antuna Horvata, Đakovo, Obrtnička škola Požega, Srednja strukovna škola Vinkovci, Strukovna škola Virovitica, Sunčane toplice d.o.o., Bizovac, HUP Zagreb d.o.o., Palisada d.o.o., Opatija, Ekonomski fakultet u Osijeku, Filozofski fakultet Osijek i Udruga djece i mladih s poteškoćama u razvoju „Zvono“, Belišće.

Program se provodi u okviru projekta VirtuOS - Uspostava Regionalnog centra kompetentnosti u sektoru turizma i ugostiteljstva (UP.03.3.1.05.0006), financiranog iz Europskog Socijalnog fonda i Državnog proračuna RH.

**Opći podaci o programu**

**Vrsta program**a: neformalni, osposobljavanje

**Broj polaznika**: 15

**Trajanje programa i način izvođenja:**

**Ukupno trajanje programa**: 72 sati od čega 33 sata teorije i 39 sati praktične nastave

**Oblik izvođenja programa**: redovita nastava ili konzultativno-instruktivni oblik nastave

**Mjesto izvođenja programa**: Ugostiteljsko-turistička škola, Osijek, praktična nastava kroz vježbe u RCK

**Uvjeti upisa**: završena osnovna škola

**Početak izvođenja programa**: tijekom travnja 2023. godine

**Završetak programa:** do kraja lipnja 2023. godine

Nakon uspješno završenog Programa polaznici dobivaju potvrdu o završenom neformalnom programu „Ponuditelj gastrosuvenira“.

**Način prijave**: Uz prijavu se prilaže:

1. Motivacijsko pismo
2. Životopis u Europass formatu
3. Preslika svjedodžbe o stečenoj stručnoj spremi (minimalno završena osnovna škola)
4. Preslika osobne iskaznice

Dokumente je potrebno poslati poštom na adresu: Ugostiteljsko-turistička škola, Osijek, Matije Gupca 61, 31 000 Osijek.

Na javni poziv se pod jednakim uvjetima mogu prijaviti osobe oba spola.

Nepravovremene i nepotpune prijave neće se razmatrati.

Pristupnicima prijavljenim na javni poziv smatrat će se samo osoba koja podnese pravovremenu i potpunu prijavu te ispunjava uvjete iz javnog poziva.

Potpunom prijavom smatra se prijava koja sadrži sve podatke i priloge navedene u ovom pozivu.

Prijave s dokazima o ispunjavanju uvjeta podnose se do 5. svibnja 2023. godine.

Stručno povjerenstvo razmotrit će pristigle prijave do 20. svibnja 2023. godine i odabrati 15 polaznika temeljem prikupljenih podataka.

Dodatne informacije mogu se zatražiti od Danijele Josipović, [danijela.josipovic@skole.hr](mailto:danijela.josipovic@skole.hr)

Ravnatelj: dr.sc. Andrej Kristek